CELEX: 31999D0391
Language: el
Date: 1999-05-31 00:00:00
Title: 1999/391/ΕΚ: Απόφαση της Επιτροπής, της 31ης Μαΐου 1999, για το ερωτηματολόγιο σχετικά με την οδηγία 96/61/ΕΚ του Συμβουλίου σχετικά με την ολοκληρωμένη πρόληψη και έλεγχο της ρύπανσης (IPPC) [κοινοποιηθείσα υπό τον αριθμό Ε(1999) 1395] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0391

1999/391/ΕΚ: Απόφαση της Επιτροπής, της 31ης Μαΐου 1999, για το ερωτηματολόγιο σχετικά με την οδηγία 96/61/ΕΚ του Συμβουλίου σχετικά με την ολοκληρωμένη πρόληψη και έλεγχο της ρύπανσης (IPPC) [κοινοποιηθείσα υπό τον αριθμό Ε(1999) 1395] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 148 της 15/06/1999 σ. 0039 - 0043

ΑΠΟΦΑΣΗ ΤΗΣ ΕΠΙΤΡΟΠΗΣτης 31ης Μαΐου 1999για το ερωτηματολόγιο σχετικά με την οδηγία 96/61/ΕΚ του Συμβουλίου σχετικά με την ολοκληρωμένη πρόληψη και έλεγχο της ρύπανσης (IPPC)[κοινοποιηθείσα υπό τον αριθμό Ε(1999) 1395](Κείμενο που παρουσιάζει ενδιαφέρον για τον ΕΟΧ)(1999/391/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης(1), και ιδίως το άρθρο 16 παράγραφος 3,την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον(2),Εκτιμώντας:(1) ότι το άρθρο 16 παράγραφος 3 της οδηγίας 96/61/ΕΚ απαιτεί την σύμφωνα με τη διαδικασία που ορίζεται στα άρθρα 5 και 6 της οδηγίας 91/692/ΕΟΚ, σύνταξη των εκθέσεων σχετικά με την εφαρμογή της οδηγίας και την αποτελεσματικότητά της σε σύγκριση με άλλες κοινοτικές περιβαλλοντικές πράξεις·(2) ότι το άρθρο 5 της οδηγίας 91/692/ΕΟΚ ορίζει ότι η έκθεση συντάσσεται βάσει ερωτηματολογίου ή σχεδιαγράμματος που καταρτίζει η Επιτροπή με τη συνδρομή της επιτροπής που συνεστήθη δυνάμει του άρθρου 6 της οδηγίας·(3) ότι η πρώτη έκθεση θα καλύπτει την περίοδο από το 2000 έως το 2002·(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη που διατύπωσε η επιτροπή δυνάμει του άρθρου 6 της οδηγίας 91/692/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Εγκρίνεται το επισυναπτόμενο στην παρούσα απόφαση ερωτηματολόγιο που αναφέρεται στην οδηγία 96/61/ΕΚ σχετικά με την ολοκληρωμένη πρόληψη και έλεγχο της ρύπανσης.Άρθρο 2Τα κράτη μέλη θα χρησιμοποιούν το παρόν ερωτηματολόγιο ως βάση για τη σύνταξη της έκθεσης που υποβάλλεται στην Επιτροπή δυνάμει του άρθρου 5 της οδηγίας 91//692/ΕΟΚ και του άρθρου 16 παράγραφος 3 της οδηγίας 96/61/ΕΚ.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 31 Μαΐου 1999.Για την ΕπιτροπήRitt BJERREGAARDΜέλος της Επιτροπής(1) ΕΕ L 257 της 10.10.1996, σ. 26.(2) ΕΕ L 377 της 31.12.1991, σ. 48.ΠΑΡΑΡΤΗΜΑΕΡΩΤΗΜΑΤΟΛΟΓΙΟ ΠΟΥ ΑΦΟΡΑ ΤΗΝ ΕΦΑΡΜΟΓΗ ΤΗΣ ΟΔΗΓΙΑΣ 96/61/ΕΚ ΣΧΕΤΙΚΑ ΜΕ ΤΗΝ ΟΛΟΚΛΗΡΩΜΕΝΗ ΠΡΟΛΗΨΗ ΚΑΙ ΕΛΕΓΧΟ ΤΗΣ ΡΥΠΑΝΣΗΣ (IPPC)1. Γενική περιγραφή1.1. Ποιες είναι οι κυριότερες μεταβολές που χρειάστηκε να γίνουν στην εθνική νομοθεσία και στο σύστημα έκδοσης αδειών με στόχο τη συμμόρφωση προς τον καθολικό σκοπό της οδηγίας, που είναι η επίτευξη ολοκληρωμένης πρόληψης και ελέγχου της ρύπανσης η οποία είναι προϊόν των δραστηριοτήτων που απαριθμούνται στο παράρτημα Ι της οδηγίας;2. Κάλυψη των εγκαταστάσεων2.1. Για καθεμιά από τις έξι υποδιαιρέσεις του παραρτήματος Ι, πόσες εγκαταστάσεις εμπίπτουν στις κατηγορίες που απαριθμούνται αμέσως παρακάτω;- όλες οι υφιστάμενες εγκαταστάσεις (κατά την έννοια του άρθρου 2 παράγραφος 4) οι οποίες βρίσκονταν σε επιχειρησιακή λειτουργία κατά το τέλος της περιόδου αναφοράς,- υφιστάμενες εγκαταστάσεις για τις οποίες κοινοποιήθηκε στην αρμόδια αρχή κάποια ουσιαστική μεταβολή και για την οποία εκδόθηκε άδεια κατά την περίοδο αναφοράς,- νέες εγκαταστάσεις (συμπεριλαμβάνονται και όσες δεν βρίσκονται ακόμη σε επιχειρησιακή λειτουργία) για τις οποίες εκδόθηκε άδεια κατά την περίοδο αναφοράς.3. Βασικές υποχρεώσεις της επιχείρησης3.1. Τι μέτρα έχουν ληφθεί ως μέριμνα εκ μέρους των αρμόδιων αρχών για λειτουργία των εγκαταστάσεων σύμφωνα με τις γενικές αρχές του άρθρου 3;4. Υφιστάμενες εγκαταστάσεις4.1. Αντιμετωπίζεται το ενδεχόμενο εφαρμογής των απαιτήσεων του άρθρου 5 παράγραφος 1 σε ορισμένες κατηγορίες ήδη υπαρχουσών εγκαταστάσεων προτού λήξει η μεταβατική περίοδος η προβλεπόμενη στο εν λόγω άρθρο 5;4.2. Μέχρι πότε θα απαιτούνται από ήδη υπάρχουσες εγκαταστάσεις νέες αιτήσεις και συμπληρωματικές πληροφορίες ως εγγύηση συμμόρφωσης προς τις απαιτήσεις του άρθρου 5 παράγραφος 1 μέχρις ότου λήξει η μεταβατική περίοδος η προβλεπόμενη στο ίδιο άρθρο;5. Αιτήσεις έκδοσης άδειας5.1. Τι προβλέπεται στην εθνική νομοθεσία ώστε οι αιτήσεις έκδοσης άδειας να περιέχουν όλες τις πληροφορίες που απαιτούνται βάσει του άρθρου 6;6. Συντονισμός της διαδικασίας και των όρων έκδοσης αδειών6.1. Ποιες αρχές είναι συναρμόδιες για την έκδοση αδειών εγκαταστάσεων IPPC;6.2. Τι προβλέπεται στην εθνική νομοθεσία ώστε να υπάρχει πλήρης συντονισμός διαδικασίας και όρων έκδοσης αδειών όταν εμπλέκονται αρμόδιες αρχές περισσότερες της μιας; Πώς λειτουργεί στην πράξη ο συντονισμός αυτός;7. Όροι έκδοσης άδειας7.1. Πληρότητα των όρων έκδοσης άδειας7.1.1. Τι προβλέπεται στην εθνική νομοθεσία ώστε η άδεια να περιέχει όλες τις απαιτήσεις που περιγράφονται λεπτομερώς στο άρθρο 9; Πιο συγκεκριμένα, εξηγήστε λεπτομερώς τι προβλέπεται για τα παρακάτω:- οριακές τιμές ρύπων που εκπέμπονται στον ατμοσφαιρικό αέρα και στο νερό,- ελαχιστοποίηση της διασυνοριακής ή σε μεγάλη απόσταση ρύπανσης,- προστασία του εδάφους και των υπόγειων υδάτων,- διαχείριση αποβλήτων,- προϋποθέσεις παρακολούθησης της απόρριψης αποβλήτων,- μέτρα αντιμετώπισης αντικανονικών συνθηκών λειτουργίας.7.2. Καταλληλότητα και επάρκεια των όρων έκδοσης άδειας7.2.1. Με τις νομοθετικές διατάξεις, διαδικασίες και κριτήρια τίθενται οι οριακές τιμές εκπομπής ρύπων και λοιποί όροι έκδοσης άδειας, ώστε να εξασφαλίζεται υψηλός βαθμός προστασίας του περιβάλλοντος ως συνόλου;7.2.2. Τι είδους (δεσμευτικές ή μη) κατευθύνσεις υπάρχουν στα κράτη μέλη για να καθορίζονται οι βέλτιστες διαθέσιμες τεχνικές;7.2.3. Πώς συνεκτιμώνται, γενικώς ή κατά περίπτωση, τα στοιχεία που απαριθμούνται στο παράρτημα IV της οδηγίας, προκειμένου για τον καθορισμό των βέλτιστων διαθέσιμων τεχνικών;7.2.4. Συγκεκριμένα, πώς συνεκτιμώνται, γενικώς ή κατά περίπτωση, οι πληροφορίες που δημοσιεύονται από την Επιτροπή κατά την έννοια του άρθρου 16 παράγραφος 2 ή από διεθνείς οργανισμούς, προκειμένου για τον καθορισμό των βέλτιστων διαθέσιμων τεχνικών;7.2.5. Τι μέτρα έχουν ληφθεί ως εγγύηση ότι οι οριακές τιμές εκπομπής ρύπων, καθώς και οι ισοδύναμες παράμετροι και τα τεχνικά μέτρα του άρθρου 9 παράγραφος 3 βασίζονται στις βέλτιστες διαθέσιμες τεχνικές, χωρίς να προκρίνεται κάποια συγκεκριμένη τεχνική ή τεχνολογία αλλά με συνεκτίμηση των τεχνικών χαρακτηριστικών της εγκατάστασης, της γεωγραφικής της θέσης και των τοπικών περιβαλλοντικών συνθηκών;7.2.6. Τι είδους (δεσμευτικές ή μη) κατευθύνσεις υπάρχουν στα κράτη μέλη σχετικά με τις προϋποθέσεις παρακολούθησης της απόρριψης αποβλήτων, που πρέπει να περιληφθούν στην άδεια;7.3. Διαθέσιμα αντιπροσωπευτικά δεδομένα7.3.1. Αναφέρατε διαθέσιμα αντιπροσωπευτικά δεδομένα για τις οριακές τιμές τις καθοριζόμενες ανά ειδική κατηγορία δραστηριοτήτων σύμφωνα με το παράρτημα Ι και, αναλόγως, τις βέλτιστες διαθέσιμες τεχνικές από τις οποίες προκύπτουν οι τιμές αυτές. Εξηγήστε πώς επελέγησαν και συγκεντρώθηκαν αυτά τα δεδομένα.Πριν ή κατά τη διάρκεια της περιόδου αναφοράς, η Επιτροπή έχει τη δυνατότητα να υποδεικνύει κατευθύνσεις απόκρισης προς τα ζητούμενα του παραπάνω ερωτήματος και για ορισμένους τομείς, βάσει κυρίως των πληροφοριών που δημοσιεύονται σύμφωνα με το άρθρο 16 παράγραφος 2. Εάν δεν υπάρχουν κατευθύνσεις, τα δεδομένα μπορούν π.χ. να εκφράζονται ως περιοχές οριακών τιμών.7.3.2. Τι είδους όροι, εκτός από τις οριακές τιμές εκπομπής, έχουν τεθεί για την έκδοση άδειας; Πιο συγκεκριμένα, δώστε παραδείγματα:- ισοδυνάμων παραμέτρων και τεχνικών μέτρων που συμπληρώνουν τις οριακές τιμές εκπομπής στην άδεια,- ισοδυνάμων παραμέτρων και τεχνικών μέτρων που αντικαθιστούν τις οριακές τιμές εκπομπής,- όρους που αφορούν την προστασία του εδάφους και των υπόγειων υδάτων, τη διαχείριση των αποβλήτων, τις προϋποθέσεις παρακολούθησης της απόρριψης αποβλήτων και τα μέτρα αντιμετώπισης αντικανονικών συνθηκών λειτουργίας.8. Γενικοί δεσμευτικοί κανόνες8.1. Προβλέπεται στην εθνική νομοθεσία η δυνατότητα θέσπισης, για ορισμένες κατηγορίες εγκαταστάσεων, κάποιων απαιτήσεων υπό μορφή γενικών δεσμευτικών κανόνων αντί ενσωμάτωσης αυτών στους όρους της εκάστοτε άδειας;8.2. Για ποιες κατηγορίες εγκαταστάσεων έχουν θεσπιστεί γενικοί δεσμευτικοί κανόνες; Με τι μορφή εμφανίζονται αυτοί οι κανόνες;9. Ποιοτικά πρότυπα για το περιβάλλον9.1. Πώς αντιμετωπίζει η εθνική νομοθεσία την ανάγκη λήψης πρόσθετων μέτρων σε περιπτώσεις κατά τις οποίες οι βέλτιστες διαθέσιμες τεχνικές δεν αρκούν για την ικανοποίηση ενός ποιοτικού προτύπου για το περιβάλλον προβλεπόμενου ή οριζόμενου σύμφωνα με την κοινοτική νομοθεσία;9.2. Έχουν παρουσιαστεί τέτοιες περιπτώσεις; Εάν ναι, τι είδους πρόσθετα μέτρα ελήφθησαν;10. Εξέλιξη των βέλτιστων διαθέσιμων τεχνικών10.1. Τι μέτρα έχουν ληφθεί ώστε οι αρμόδιες αρχές να παρακολουθούν πώς εξελίσσονται οι βέλτιστες διαθέσιμες τεχνικές ή να ενημερώνονται σχετικά;11. Μετατροπές των εγκαταστάσεων11.1. Ποιες είναι οι νομοθετικές διατάξεις, διαδικασίες και πρακτικές μέσω των οποίων διεκπεραιώνονται οι μετατροπές που επιφέρουν οι επιχειρήσεις στις εγκαταστάσεις τους;11.2. Πώς κρίνουν οι αρμόδιες αρχές κατά πόσον μια μεταβολή μπορεί να έχει επιπτώσεις στο περιβάλλον [(άρθρο 2 ορισμός 10. α)] ή/και κατά πόσον μια τέτοια μεταβολή μπορεί να έχει σοβαρές αρνητικές επιπτώσεις για την υγεία του ανθρώπου και για το περιβάλλον [(άρθρο 2 ορισμός 10. β)];12. Επανεξέταση και αναπροσαρμογή των όρων της άδειας12.1. Ποιες είναι οι νομοθετικές διατάξεις, διαδικασίες και πρακτικές που αφορούν την επανεξέταση και αναπροσαρμογή των όρων έκδοσης αδειών από την αρμόδια αρχή;12.2. Προσδιορίζεται στην εθνική νομοθεσία η συχνότητα επανεξέτασης και, όταν κρίνεται αναγκαίο, η συχνότητα αναπροσαρμογής των όρων της άδειας, ή αυτό γίνεται με άλλους τρόπους;12.3. Πώς κρίνουν οι αρμόδιες αρχές κατά πόσον πληρούνται τα κριτήρια του άρθρου 13 παράγραφος 2;13. Συμμόρφωση προς τους όρους της άδειας13.1. Περιγράψτε σε γενικές γραμμές τις νομοθετικές διατάξεις, διαδικασίες και πρακτικές που εγγυώνται συμμόρφωση προς τους όρους έκδοσης άδειας.13.2. Ποιες νομοθετικές διατάξεις, διαδικασίες και πρακτικές εγγυώνται ότι οι επιχειρήσεις θα ενημερώνουν σε τακτική βάση τις αρμόδιες αρχές για τα αποτελέσματα της παρακολούθησης απορρίψεων αποβλήτων και χωρίς αναβολή για τυχόν συμβάν ή ατύχημα που επηρεάζει σοβαρά το περιβάλλον;13.3. Προβλέπεται στην εθνική νομοθεσία το δικαίωμα ή/και η υποχρέωση των αρμόδιων αρχών να πραγματοποιούν επιτόπου επιθεωρήσεις;13.4. Τι διαδικασίες και πρακτικές προβλέπονται για την πραγματοποίηση τακτικών επιτόπου επιθεωρήσεων από τις αρμόδιες αρχές; Όταν δεν διενεργούνται τακτικές επιτόπου επιθεωρήσεις, πώς επαληθεύουν οι αρμόδιες αρχές τα στοιχεία που δίνουν οι επιχειρήσεις;13.5. Τι κυρώσεις ή άλλα μέτρα προβλέπονται σε περιπτώσεις μη συμμόρφωσης προς τους όρους της άδειας; Υπήρξαν περιπτώσεις επιβολής κυρώσεων ή λήψης άλλων μέτρων κατά την περίοδο αναφοράς;14. Ενημέρωση και συμμετοχή του κοινού14.1. Τι προβλέπει η εθνική νομοθεσία σε ό,τι αφορά την ενημέρωση και συμμετοχή του κοινού στη διαδικασία έκδοσης άδειας;14.2. Πώς ενημερώνεται το κοινό σχετικά με τις αιτήσεις που υποβάλλονται, τις αποφάσεις που λαμβάνονται και τα αποτελέσματα της παρακολούθησης των απορρίψεων;14.3. Τι μέριμνα υπάρχει ώστε να ενημερώνεται το κοινό σχετικά με το δικαίωμά του να σχολιάζει τα έγγραφα για τα οποία γίνεται λόγος στο άρθρο 15 παράγραφος 1;14.4. Πόσο χρόνο έχει στη διάθεσή του το ευρύ κοινό για να διατυπώνει παρατηρήσεις επί των αιτήσεων έκδοσης άδειας πριν αποφασίσει η αρμόδια αρχή;14.5. Πώς συνεκτιμούν οι αρμόδιες αρχές τις παρατηρήσεις του κοινού όταν λαμβάνουν τις αποφάσεις τους;14.6. Σε ποιες περιπτώσεις μπορούν οι πολίτες να προσφεύγουν σε άλλη αρχή ή σε δικαστήριο εναντίον εκδοθείσας άδειας;14.7. Πώς επηρέασαν οι περιορισμοί του άρθρου 3 παράγραφοι 2 και 3 της οδηγίας 90/313/ΕΟΚ την πρόσβαση στις πληροφορίες και τη συμμετοχή του κοινού στη διαδικασία έκδοσης άδειας;15. Διασυνοριακή συνεργασία15.1. Προβλέπεται στην εθνική νομοθεσία διακρατική ενημέρωση και συνεργασία ή ρυθμίζεται το ζήτημα με διμερείς ή πολυμερείς σχέσεις μεταξύ των κρατών μελών ή ακόμη με διοικητικές ρυθμίσεις;15.2. Πώς κρίνεται στην πράξη κατά πόσον η λειτουργία μιας εγκατάστασης μπορεί να έχει σοβαρές αρνητικές επιπτώσεις για το περιβάλλον άλλου κράτους μέλους;15.3. Πώς μεριμνά η εθνική νομοθεσία ή/και πρακτική ώστε το άμεσα κοινό του κράτους μέλους το οποίο ενδέχεται να θιγεί να έχει επαρκή πρόσβαση στις πληροφορίες και να συμμετέχει στη διαδικασία έκδοσης άδειας; Συνοδεύεται η συμμετοχή αυτή από το δικαίωμα έφεσης;15.4. Πόσες τέτοιες περιπτώσεις παρουσιάστηκαν κατά την περίοδο αναφοράς;16. Σχέση με άλλα κοινοτικά μέσα16.1. Πώς βλέπουν τα κράτη μέλη την αποτελεσματικότητα της οδηγίας σε σχέση μεταξύ άλλων με άλλα κοινοτικά μέσα για το περιβάλλον;16.2. Τι μέτρα έχουν ληφθεί ώστε η εφαρμογή της οδηγίας να συνάδει με την εφαρμογή άλλων κοινοτικών μέσων;